Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - VI lisa:Ühinemisakti artikli 23 osutatud nimekiri: üleminekumeetmed - Bulgaaria - 10.Keskkond - D.Tööstussaaste ja riskide maandamine



Euroopa Liidu Teataja L 157 , 21/06/2005 Lk 0298 - 0301



D. TÖÖSTUSSAASTE JA RISKIDE MAANDAMINE 1. 31996 L 0061: nõukogu direktiiv 96/61/EÜ, 24. september 1996, saastuse kompleksse vältimise ja kontrolli kohta (EÜT L 257, 10.10.1996, lk 26); viimati muudetud järgmise aktiga: - 32003 R 1882: Euroopa Parlamendi ja nõukogu määrus (EÜ) nr 1882/2003, 29.9.2003 (ELT L 284, 31.10.2003, lk 1). Erandina direktiivi 96/61/EÜ artikli 5 lõikest 1 ei kohaldata olemasolevatele käitistele lubade andmist käsitlevaid nõudeid Bulgaarias järgmiste käitiste suhtes kuni iga käitise jaoks määratud kuupäevani, kui on tegemist kohustusega järgida nimetatud käitiste käitamisel heitkoguste piirväärtusi, samaväärseid parameetreid või tehnilisi meetmeid, mis põhinevad parimal võimalikul tehnikal vastavalt artikli 9 lõigetele 3 ja 4: 31. detsembrini 2008: - "Yambolen" — Yambol (tegevusala 4.1 h) - "Verila" — Ravno Pole (tegevusala 4.1) - "Lakprom" — Svetovrachane (tegevusala 4.1 b) - "Orgachim" — Ruse (tegevusala 4.1 j) - "Neochim" — Dimitrovgrad (tegevusala 4.1 b) 31. detsembrini 2009: - "Eliseyna" gara Eliseyna (tegevusala 2.5 a) 31. detsembrini 2011: - TPP "Ida-Ruse" — Ruse (tegevusala 1.1) - TPP "Varna" — Varna (tegevusala 1.1) - TPP "Bobov dol" — Sofia (tegevusala 1.1) - TPP "Lukoil Neftochimis" — Burgas (tegevusala 1.1) - "Lukoil Neftochim" — Burgas (tegevusala 1.2) - "Kremikovtsi" — Sofia (tegevusala 2.2) - "Radomir Metali" — Radomir (tegevusala 2.3 b) - "Solidus" — Pernik (tegevusala 2.4) - "Berg Montana fitingi" — Montana (tegevusala 2.4) - "Energoremont" — Kresna (tegevusala 2.4) - "Chugunoleene" — Ihtiman (tegevusala 2.4) - "Alkomet" — Shumen (tegevusala 2.5 b) - "Start" — Dobrich (tegevusala 2.5 b) - "Alukom" — Pleven (tegevusala 2.5 b) - "Energiya" — Targovishte (tegevusala 2.5 b) - "Uspeh" — Lukovit (tegevusala 3.5) - "Keramika" — Burgas (tegevusala 3.5) - "Stroykeramika" — Mezdra (tegevusala 3.5) - "Stradlja keramika" — Stradlja (tegevusala 3.5) - "Balkankeramiks" — Novi Iskar (tegevusala 3.5) - "Shamot" — Elin Pelin (tegevusala 3.5) - Keraamikatehas — Dragovishtitsa (tegevusala 3.5) - "Fayans" — Kaspichan (tegevusala 3.5) - "Solvay Sodi" — Devnya (tegevusala 4.2 d) - "Polimeri" — Devnya (tegevusala 4.2 c) - "Agropolichim" — Devnya (tegevusala 4.3) - "Neochim" — Dimitrovgrad (tegevusala 4.3) - "Agriya" — Plovdiv (tegevusala 4.4) - "Balkanpharma" — Razgrad (tegevusala 4.5) - "Biovet" — Peshtera (tegevusala 4.5) - "Catchup-frukt" — Aitos (tegevusala 6.4 b) - "Bulgarikum" — Burgas (tegevusala 6.4 c) - "Serdika 90" — Dobrich (tegevusala 6.4 c) - "Ekarisaj" — Varna (tegevusala 6.5) - "Ekarisaj-Bert" — Burgas (tegevusala 6.5). Neile käitistele antakse enne 30. oktoobrit 2007 välja täielikult kooskõlastatud load, mis sisaldavad individuaalset kohustuslikku ajakava täieliku vastavuse saavutamiseks. Need load tagavad 30. oktoobriks 2007 vastavuse direktiivi artiklis 3 sätestatud käitaja põhikohustusi reguleerivatele üldpõhimõtetele. 2. 32001 L 0080: Euroopa Parlamendi ja nõukogu direktiiv 2001/80/EÜ, 23. oktoober 2001, teatavate suurtest põletusseadmetest õhku eralduvate saasteainete piiramise kohta (EÜT L 309, 27.11.2001, lk 1); muudetud järgmise aktiga: - 12003 T: ühinemistingimusi ja aluslepingute muudatusi käsitlev akt — Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemine (ELT 236, 23.9.2003, lk 33). a) Erandina direktiivi 2001/80/EÜ artikli 4 lõikest 3 ja III, IV ja VII lisa A osast ei kohaldata Bulgaarias vääveldioksiidi ja tolmu heitkoguste piirväärtusi järgmiste põletusseadmete suhtes kuni iga põletusseadme katla kohta märgitud kuupäevani: - TPP "Varna": - 1. katel: 31. detsembrini 2009 - 2. katel: 31. detsembrini 2010 - 3. katel: 31. detsembrini 2011 - 4. katel: 31. detsembrini 2012 - 5. katel: 31. detsembrini 2013 - 6. katel: 31. detsembrini 2014 - TPP "Bobov dol": - 2. katel: 31. detsembrini 2011 - 3. katel: 31. detsembrini 2014 - "TPP Ida-Ruse" : - 3. ja 4. katel: 31. detsembrini 2009 - 1. ja 2. katel: 31. detsembrini 2011 - TPP "Lukoil Neftochimis" Burgas: - 2., 7., 8., 9., 10. ja 11. katel: 31. detsembrini 2011 Selle üleminekuperioodi jooksul ei tohi vääveldioksiidi ja tolmu heitkogused vastavalt direktiivile 2001/80/EÜ üheski põletusseadmes ületada järgmisi vahepiirmäärasid: - 2008. aastaks: 179700 tonni SO2 aastas; 8900 tonni tolmu aastas; - 2012. aastaks: 103000 tonni SO2 aastas; 6000 tonni tolmu aastas. b) Erandina direktiivi 2001/80/EÜ artikli 4 lõikest 3 ning VI lisa A osast ei kohaldata Bulgaarias kuni 31. detsembrini 2011 lämmastikoksiidide heitkoguste piirväärtusi 2., 7., 8., 9., 10. ja 11. katla suhtes TPP "Lukoil Neftochimis" Burgas põletusseadmes. Selle üleminekuperioodi jooksul ei tohi lämmastikdioksiidide heitkogused vastavalt direktiivile 2001/80/EÜ üheski põletusseadmes ületada järgmisi vahepiirmäärasid: - 2008. aastaks: 42900 tonni aastas. - 2012. aastaks: 33300 tonni aastas. c) 1. jaanuariks 2011 esitab Bulgaaria komisjonile ajakohastatud kava, sealhulgas investeerimiskava, veel nõuetele mittevastavate seadmete järkjärguliseks acquis′ga vastavusse viimiseks selgelt määratletud etappide kaupa. Need kavad tagavad heitkoguste edasise vähenemise tasemeni, mis on eespool punktides a ja b esitatud vahe-eesmärkidest märgatavalt madalam, eelkõige heitkoguste puhul aastatel 2012—2014. Kui komisjon, võttes eelkõige arvesse keskkonnamõjusid ja vajadust vähendada siseturul üleminekumeetmetest tingitud konkurentsimoonutusi, leiab, et need kavad ei ole eesmärkide saavutamiseks piisavad, informeerib ta sellest Bulgaariat. Sellele järgneva kolme kuu jooksul teatab Bulgaaria, milliseid meetmeid ta on eesmärkide saavutamiseks võtnud. Kui komisjon liikmesriikidega konsulteerides jätkuvalt leiab, et võetud meetmed ei ole nende eesmärkide saavutamiseks piisavad, algatab ta rikkumise kohta menetluse EÜ asutamislepingu artikli 226 alusel. --------------------------------------------------